CELEX: 32007D0128
Language: hu
Date: 2007-02-20 00:00:00
Title: 2007/128/EK: A Bizottság határozata ( 2007. február 20. ) a Magyarországon és az Egyesült Királyságban a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról (az értesítés a C(2007) 510. számú dokumentummal történt) (EGT vonatkozású szöveg )

22.2.2007   
            
            
               HU
            
            
               Az Európai Unió Hivatalos Lapja
            
            
               L 53/26
            
         
      A BIZOTTSÁG HATÁROZATA
   
   (2007. február 20.)
   a Magyarországon és az Egyesült Királyságban a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról
   (az értesítés a C(2007) 510. számú dokumentummal történt)
   (EGT vonatkozású szöveg)
   (2007/128/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               A Közösségben a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről és a 2006/135/EK határozat hatályon kívül helyezéséről szóló, 2006. június 14-i 2006/415/EK bizottsági határozat (3) bizonyos védekezési intézkedéseket határoz meg annak érdekében, hogy megakadályozza a madárinfluenzának a Közösség betegségtől mentes részein a madarak és az abból származó termékek mozgása általi terjedését.
            
         
               (2)
            
            
               A Bizottság elfogadta a Magyarországon a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról szóló 2007. január 31-i 2007/79/EK határozatot Magyarország A. és B. területének jóváhagyása, és a kijelölt területek érvényességi idejének meghatározása érdekében (4).
            
         
               (3)
            
            
               A Magyarországon a baromfiknál előforduló madárinfluenza H5N1 altípusa miatti járványügyi helyzet megköveteli a korlátozás alá eső területek és az intézkedések időtartamának módosítását.
            
         
               (4)
            
            
               A Bizottság a madárinfluenza magas patogenitású H5N1 altípusának az Egyesült Királyságban való előfordulását követően elfogadta az Egyesült Királyságban a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról szóló 2007. február 5-i 2007/83/EK határozatot.
            
         
               (5)
            
            
               Az Egyesült Királyság által a 2006/415/EK határozat keretében meghozott intézkedéseket – köztük az említett határozat 4. cikkében előírt A. és B. területek megállapítását – az Élelmiszerlánc- és Állat-egészségügyi Állandó Bizottság keretében felülvizsgálták.
            
         
               (6)
            
            
               Ezért a 2006/415/EK határozatot ennek megfelelően módosítani kell.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/415/EK határozat mellékletének helyébe e határozat mellékletének szövege lép.
   2. cikk
   E határozat címzettjei a tagállamok.
   
      Kelt Brüsszelben, 2007. február 20-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 395., 1989.12.30., 13. o. A legutóbb a 2004/41/EK európai parlamenti és tanácsi irányelvvel (HL L 157., 2004.4.30., 33. o.) módosított irányelv.
   
      (2)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (3)  HL L 164., 2006.6.16., 51. o. A legutóbb a 2007/83/EK határozattal (HL L 33., 2007.2.7., 4. o.) módosított határozat.
   
      (4)  HL L 26., 2007.2.2., 5. o.
   
      MELLÉKLET
      
         
            „MELLÉKLET
            A.   RÉSZ
            A 4. cikk (2) bekezdésében meghatározott A. terület:
            
                        ISO országkód
                     
                     
                        Tagállam
                     
                     
                        A. terület
                     
                     
                        Alkalmazás határideje
                        4. cikk (4) bekezdés b) pont iii. alpont
                     
                  
                        Kód
                        (ha van)
                     
                     
                        Megnevezés
                     
                  
                        HU
                     
                     
                        MAGYAR-ORSZÁG
                     
                     
                        00006
                     
                     
                        Csongrád megye alábbi helységei:
                     
                     
                        2007.3.12.
                     
                  
                        Védőkörzet
                     
                     
                        Derekegyház
                        Nagymágocs külterülete (részben).
                        A külterület kisebb része az első előfordulás helyszínétől 3 km sugarú körön belül, a várostól nyugatra.
                        Szentes külterülete (csak Lapistó).
                     
                  
                        Megfigyelési körzet
                     
                     
                        Árpádhalom (részben)
                        A város, valamint annak északi, nyugati és déli külterülete.
                        Fábiánsebestyén
                        Hódmezővásárhely külterülete (részben).
                        A külterület kisebb része, a második előfordulás helyszínétől 10 km sugarú körön belül, a várostól északra.
                        Mártély (részben)
                        A belváros északkeleti része.
                        Mindszent (részben)
                        A belváros keleti része.
                        Nagymágocs (részben)
                        A város többi része.
                        Szegvár
                        Székkutas külterülete (részben). A város északnyugati külterülete.
                        Szentes külterülete (részben).
                        A város keleti, délkeleti és déli része (Lapistó kivételével).
                     
                  
                        UK
                     
                     
                        EGYESÜLT KIRÁLYSÁG
                     
                     
                         
                     
                     
                         
                     
                     
                        2007.3.12.
                     
                  
                        Védőkörzet
                     
                     
                        00154
                     
                     
                        Suffolk megye 3 kilométer átmérőjű körben elhelyezkedő területe, TM4009079918 (1) koordinátájú középponttal.
                     
                  
                        Megfigyelési körzet
                     
                     
                        00154
                     
                     
                        Suffolk megye 10 kilométer átmérőjű körben elhelyezkedő területe, TM4009079918 (1) koordinátájú középponttal.
                     
                  B.   RÉSZ
            A 4. cikk (2) bekezdésében meghatározott B. terület:
            
                        ISO országkód
                     
                     
                        Tagállam
                     
                     
                        B. terület
                     
                     
                        Alkalmazás határideje
                        4. cikk (4) bekezdés b) pont iii. alpont
                     
                  
                        Kód
                        (ha van)
                     
                     
                        Megnevezés
                     
                  
                        HU
                     
                     
                        MAGYARORSZÁG
                     
                     
                        00006
                     
                     
                        Csongrád megye alábbi helységei:
                        Árpádhalom (részben).
                        A város keleti külterülete.
                        Baks
                        Balástya
                        Csanytelek
                        Csongrád
                        Dóc
                        Eperjes
                        Felgyő
                        Hódmezővásárhely (részben)
                        A város, annak nyugati, keleti külterülete és az északi külterület fennmaradó része.
                        Kistelek
                        Nagytőke
                        Mindszent (részben)
                        Fennmaradó rész.
                        Mártély (részben)
                        Fennmaradó rész.
                        Ópusztaszer
                        Pusztaszer
                        Székkutas (részben)
                        Fennmaradó rész.
                        Szentes (részben)
                        A város, valamint annak nyugati és északi külterülete.
                        Tömörkény
                     
                     
                        2007.3.12.
                     
                  
                        UK
                     
                     
                        EGYESÜLT KIRÁLYSÁG
                     
                     
                         
                     
                     
                         
                     
                     
                        2007.3.12.
                     
                  
                        00154
                        00162
                     
                     
                        Norfolk és Suffolk megye következő területekkel határolt részei:
                        A TM357400 (2) térkép-koordináták alapján a mellékút vonalán nyugati irányba a TM346400 (2) térkép-koordináták által jelzett T-csatlakozásig. Jobbra fordulva a B1083-ra a B1083 vonalán észak felé a TM292500 (2) térkép-koordináták által jelzett körforgalomig. Balra fordulva az A1152-re nyugat, majd dél felé haladva a TM259493 (2) térkép-koordináták által jelzett körforgalomig. Jobbra fordulva a B1079-re, és nyugat, majd északnyugat felé haladva a TM214538 (2) térkép-koordináták által jelzett útkereszteződésig. Balra fordulva a B1078-ra, majd nyugat felé haladva az A140(T)-vel való csatlakozásig a TM111548 (2) koordinátánál. Jobbra fordulva, majd észak felé haladva az A140(T) vonalán az A47(T)-vel való csatlakozásig a TG219038 (2) koordinátánál. Jobbra fordulva előbb északkelet, majd kelet felé haladva az A47(T) vonalán a TG518084 (2) térkép-koordináta által jelzett körforgalomig. Az A149-re fordulva délnyugat felé haladva a TG521080 (2) koordinátánál található útkereszteződésig. A B1141 vonalán délkelet felé haladva a TG525078 (2) térkép-koordináta által jelzett mellékúttal való kereszteződésig. A mellékútra lefordulva kelet felé haladva egy másik mellékúttal való T-csatlakozásig a tengerparton a TG531079 (2) térképkoordinátánál (a terület határa közvetlenül kiterjed a parttól keletre a TG532078 (2) koordinátánál, és a part vonalán dél felé haladva a TM357400 (2) térkép-koordináta által jelzett pontig tart).
                     
                  
      
      
         (1)  A koordináták brit nemzeti koordináták.
      
         (2)  A koordináták brit nemzeti koordináták.”